|  |  |  |
| --- | --- | --- |
| БАТЛАВ. |  | БАТЛАВ. |
| ЭРЧИМ ХҮЧНИЙ ЗОХИЦУУЛАХ ХОРОО  ДАРГА А.ТЛЕЙХАН |  |  |

|  |  |
| --- | --- |
|  |  |

**СУРГАЛТ ЯВУУЛАХ ГЭРЭЭ**

20.... он … сар … өдөр № ... Улаанбаатар хот

Нэг талаас **“ЭРЧИМ ХҮЧНИЙ ЗОХИЦУУЛАХ ХОРОО”** (цаашид “Захиалагч” гэх), нөгөө талаас **“...”** (цаашид “Сургалтын байгууллага” гэх) (хоёр талыг хамтад нь цаашид "талууд" гэх) хуулийн этгээдийн хооронд Монгол улсын “Эрчим хүч хэмнэлтийн тухай хууль”-ийн 8 ба 9 дүгээр зүйл, Иргэний хуулийн 189, 193, 195, 196, 476, 478 дугаар зүйл, Засгийн газрын 2016 оны 295 дугаар тогтоолоор баталсан “*Эрчим хүчний аудитор, эрчим хүч хэмнэлтийн менежер бэлтгэх сургалтыг зохион байгуулах, гэрчилгээ олгох, хүчингүй болгох*” журмыг удирдлага болгон талуудын хамтын ажиллагааны чиглэл, цар хүрээ, зохион байгуулах арга хэмжээ болон эрх, үүрэг, хариуцлагыг харилцан тохиролцож, энэхүү гэрээг байгуулав.

**Нэг. Ерөнхий зүйл**

* 1. Сургалтын байгууллага нь дараах сургалтуудыг өөрийн үйл ажиллагааны чиглэлийн дагуу явуулна.

Үүнд:

* + 1. ...
    2. ...
  1. Эрчим хүчний аудиторыг бэлтгэхэд захиалагчийн баталсан сургалтын хөтөлбөрийн дагуу сургалт явуулах бөгөөд сургалтын хөтөлбөрийг хэмнэлтийн арга хэмжээ хэрэгжүүлэх чиглэлтэй уялдуулж баяжуулан өөрчлөх асуудлаар сургалтын байгууллага захиалагчид хүсэлт, санал гаргана.
  2. Сургалт явуулах хугацаа, эхлэх, дуусах товыг талууд харилцан тохиролцож, сургалтын нарийвчилсан төлөвлөгөөнд тусгах ба төлөвлөгөөг гэрээнд хавсаргана.

**Хоёр. Сургалтын төлбөр**

1. Сургалтын төлбөрийг ижил төстэй сургалтын төлбөрийн хэмжээ, багшийн нэгж цагийн үнэлгээнд тулгуурлан захиалагчийн саналыг тусган, сургалтын байгууллага тогтоох бөгөөд төлбөрийн хэмжээг тогтоосон үндэслэл, зардлын ерөнхий мэдээллийг гэрээнд хавсаргана.
2. Эрчим хүчний аудитор бэлтгэх, мэргэшүүлэх сургалтын төлбөрт доорх зардлуудыг багтаана.
3. Сургагч багшийн цагийн хөлс, дагалдах татвар, хураамж;
4. Сургалтын байгууллагаас гарах зардал;
5. Шалгалтын үйл ажиллагаатай холбоотой зардал;
6. Төгсөгчийн гэрчилгээ хэвлүүлэх зардал;
7. Сургалтын баазыг хөгжүүлэх зардал;
8. Болзошгүй бусад зардал.
9. Энэхүү гэрээний 2.2.3 болон 2.2.4.-т заасан ажлыг захиалагч хариуцан гүйцэтгэх бөгөөд энэ ажилтай холбогдон гарах зардлыг захиалагчаас өгсөн нэхэмжлэхийн дагуу сургалтын байгууллага бүрэн хариуцаж, төлнө.
10. Эрчим хүч хэмнэлтийн чиглэлээр ажиллах мэргэжилтнүүдийг чадавхжуулах чиглэлээр явуулах богино хугацааны сургалтын төлбөрийг талууд зөвшилцөн тогтооно.

**Гурав. Захиалагчийн эрх, үүрэг**

* 1. Сургагч багшийг чадавхжуулах, сургалтын хөтөлбөрийг хөгжүүлэх, сургалтын материаллаг баазыг бэхжүүлэхэд гадаад болон дотоод хамтын ажиллагааны хүрээнд сургалтын байгууллагыг дэмжиж ажиллана.
  2. Сургалтын үйл ажиллагаа, зохион байгуулалт, чанарын талаар санал гаргаж, шаардлага тавина.
  3. Шалгалтын дүнг үндэслэн эрчим хүчний аудиторын эрх олгох эсэх шийдвэрийг гаргана.
  4. Сургалтад хамрагдагчдаас санал асуулга авах замаар сургалтын байгууллагын үйл ажиллагаа, сургалтын чанарт хяналт тавина.
  5. Эрчим хүч хэмнэлтийн зөвлөлөөс баталсан сургалтын хөтөлбөр, материалыг гэрээний хугацаанд сургалтын байгууллагад ашиглуулна.
  6. Сургалтын байгууллагын талаарх мэдээллийг олон нийтэд өөрийн цахим хуудсаар дамжуулан мэдээлнэ.
  7. Шаардлагатай гэж үзвэл суралцагчийн дадлага ажил, бичил төслийг хэрэгжүүлэх байгууллагыг хуваарилах ажлыг зохион байгуулна.
  8. Сургалтын байгууллага сургалтын тайланг суралцагчийн өргөдөлд хавсаргасан баримт бичиг, эрх олгох шалгалтад хамруулах хүсэлтийн хамт ирүүлснээс хойш ажлын 7 хоногт багтаан шалгалт авах ажлыг зохион байгуулна.
  9. Талуудын хооронд байгуулсан энэхүү гэрээний хугацаа дууссан үед сургалтын байгууллага сургалт явуулбал тус хугацаанд сургалтад хамрагдсан суралцагчдыг захиалагч эрх олгох шалгалтад хамруулахгүй байх эрхтэй.

**Дөрөв. Сургалтын байгууллагын эрх, үүрэг**

* 1. Эрчим хүч хэмнэлтийн чиглэлээр ажиллах мэргэжилтнүүдэд зориулсан богино хугацааны болон ахисан түвшний сургалтыг зохион байгуулахад анги танхим, техник хэрэгслээр хангаж, дэмжиж ажиллана.
  2. Дараах асуудлаар захиалагчид хүсэлт гаргах, тодорхой санал боловсруулж танилцуулах байдлаар хамтран ажиллана. Үүнд:

1. Сургалтын хөтөлбөрийн агуулга болон шалгалтын сорилын асуулгыг баяжуулах, сайжруулах;
2. Сургагч багш нарыг чадавхжуулах, практик мэдлэг, чадварыг дээшлүүлэх;
3. Сургалтын зохион байгуулалтад дотоод, гадаад хамтын ажиллагааг уялдуулах.
   1. Сургалтад холбогдох журмын нөхцөл, шаардлагыг хангасан, суралцах хүсэлтэй иргэнийг заасан хугацаанд сургалтад бүртгэж авах бөгөөд бүрдүүлсэн баримт бичгийн үнэн зөв, хүчинтэй эсэхэд хяналт тавина.
   2. Захиалагч талаас өөр санал тавиагүй бол нэг удаагийн сургалтад 25-аас ихгүй суралцагч хамруулна.
   3. Сургалтыг батлагдсан хөтөлбөрийн дагуу чанартай явуулах бөгөөд сургалтын материал, гарын авлага, сургалтад шаардлагатай техник хэрэгсэл, тоног төхөөрөмжөөр суралцагчдыг хангана.
   4. Сургалтын байгууллага сургалтын нарийвчилсан төлөвлөгөөнд өөрчлөлт оруулах тохиолдолд захиалагчид тухай бүр албан ёсоор мэдэгдэж, зөвшилцөнө.
   5. Сургалтын явцад суралцагчдын ирц, идэвх зэрэг оролцоонд сургагч багш нар хяналт тавина.
   6. Суралцагчийн сургалтад хамрагдах өргөдөл, түүнд хавсаргасан баримт бичгийг бүрэн бүрдүүлж, сургалт эхэлснээс хойш ажлын 3 хоногт багтаан захиалагчид ирүүлнэ.
   7. Дадлага ажлыг чанартай гүйцэтгэхэд арга зүйн удирдамжаар хангана.
   8. Сургалтын төлбөрийн тодорхой хэсгийг сургалтын баазыг хөгжүүлэхэд зарцуулах бөгөөд хэрэгжилтийн талаар гэрээ дүгнэхэд захиалагчид танилцуулна.
   9. Сургалт явуулсан талаарх тайланг аудиторын эрх олгох шалгалтад хамруулах хүсэлтийн хамт сургалт дууссанаас хойш ажлын 3 хоногт багтаан захиалагчид ирүүлнэ.

**Тав. Талуудын хүлээх хариуцлага**

* 1. Сургалтад хамрагдахаар бүртгүүлсэн иргэний баримт бичгийн бүрдэл, түүний хүчин төгөлдөр эсэх талаар гарсан маргааныг сургалтын байгууллага бүрэн хариуцна.
  2. Хүлээлгэн өгсөн сургалтын материалыг тус гэрээний 1.1-д заасан сургалтын үйл ажиллагаанд ашиглах бөгөөд бусад сургалтад ашиглахыг хориглоно.
  3. Сургалтын байгууллагын буруутай үйл ажиллагаанаас үүдэж суралцагч гомдол гаргах тохиолдолд сургалтын байгууллага гомдлыг зохих журмын дагуу шийдвэрлэж, хохирлыг барагдуулна.
  4. Шалгалтын зохион байгуулалт, эрх олгохтой холбоотойгоор суралцагч гомдол гаргах тохиолдолд захиалагч гомдлыг зохих журмын дагуу шийдвэрлэнэ.
  5. Тухайн сургалтын байгууллагаас зохион байгуулсан сургалтад хамрагдаж, шалгалтад тэнцээгүй суралцагч давтан сургалтад хамрагдах тохиолдолд түүний сургалтын төлбөрийг 50% хөнгөлнө.
  6. Төгсөгчийн гэрчилгээ, тэмдэг, үнэмлэх зэргийг хэвлүүлэхтэй холбоотой санхүүжилтийг шийдвэрлээгүй буюу хугацаа хоцроосонтой холбоотой хохирлыг сургалтын байгууллага бүрэн хариуцна.

**Зургаа. Гэрээний хугацаа болон гэрээг дүгнэх, сунгах, цуцлах**

* 1. Сургалт явуулах гэрээний хугацаа 1 жил байх бөгөөд аль нэг тал гэрээг цуцлах санал гаргаагүй бол дахин 1 жилээр сунгагдсанд тооцно.
  2. Гэрээний биелэлтийг тухайн жилийн 12 дугаар сарын 31-ны өдөрт багтаан хоёр тал хамтран дүгнэнэ.
  3. Гэрээнд заасан дараах нөхцөлүүдэд гэрээг шууд цуцална. Үүнд:

1. Сургалтын амжилт буюу давтан шалгалт өгсөн суралцагчийн тоо, 1,2-р шатны шалгалтын дүн, төгсөгч болон суралцагчийн харьцаа гэсэн үзүүлэлтүүдийн дундаж 80%-аас доош байх;
2. Сургалтад хамрагдагчдаас авсан санал асуулгын дүнг нэгтгэсэн сургалтын чанарт өгөх ерөнхий үнэлгээ 80%-аас доош байх;
3. Энэхүү гэрээний 2.2.5-д заасан сургалтын материаллаг баазыг хөгжүүлэх төлөвлөгөөний биелэлт 80%-аас доош байх;
4. Сургалтын үйл ажиллагаа, зохион байгуулалтын талаар захиалагч, ажил олгогч, эсхүл суралцагчаас тавьсан шаардлагын биелэлт, гаргасан гомдлыг шийдвэрлэсэн байдал хангалтгүй байх.
   1. Гэрээнд нэмэлт өөрчлөлт оруулах, гэрээний талаар маргаан гарах, гэрээг цуцлах асуудлыг хоёр тал бичгээр санал солилцох замаар шийдвэрлэнэ.
   2. Аль нэг тал энэхүү гэрээгээр хүлээсэн үүргээ хүндэтгэн үзэх шалтгаангүйгээр зөрчсөн тохиолдолд гэрээг нэг талын саналаар хугацаанаас өмнө цуцалж болох бөгөөд энэ тухай нөгөө талдаа албан бичгээр мэдэгдэнэ.
   3. Сургалт явуулах гэрээг зөрчсөн сургалтын байгууллагын гэрээг хүчингүй болгож, дараагийн нэг жилийн хугацаанд тус сургалтын байгууллагатай гэрээ байгуулахгүй.

**Долоо. Бусад**

* 1. Гэрээний хавсралтууд нь энэхүү гэрээний салшгүй хэсэг байна.
  2. Гэрээнд талууд гарын үсэг зурж, тамга дарж баталгаажуулснаар хүчин төгөлдөр болно.
  3. Гэрээг монгол хэлээр 2 эх хувь үйлдэж, талууд нэг хувийг хадгална.
  4. Гэрээтэй холбогдон үүсэх аливаа санал зөрөлдөөн, маргаантай асуудлыг талууд харилцан зөвшилцөх замаар шийдвэрлэхийг урьтал болгоно.
  5. Гэрээний 7.4 дэх заалтын дагуу маргааныг шийдвэрлэж чадахгүй бол хуулийн дагуу Монгол улсын шүүхээр шийдвэрлэнэ.

**ГЭРЭЭ БАЙГУУЛСАН:**

|  |  |
| --- | --- |
| Захиалагчийг төлөөлж: | Сургалтын байгууллагыг төлөөлж: |
|  |  |
|  |  |
|  |  |